**Záverečné práce**

**školiteľ: doc. JUDr. Dagmar Lantajová, PhD.**

**Bakalárske práce:**

1. Študent: **Martin Balega**

Názov:

**Dodržiavanie občianskych práv vo vybraných štátoch Ázie**

**Adherence to Civil Rights in Certain States of Asia**

Anotácia

Bakalárska práca sa bude zaoberať problematikou dodržiavania občianskych práv vo vybraných štátoch, ktorými sú Čína, India, Pakistan, Brunej a Severná Kórea. Práca bude obsahovať komparáciu dodržiavania vybraných občianskych práv, ktoré sú obsiahnuté v univerzálnych zmluvách o ľudských právach prijatých na pôde Organizácie Spojených národov. Jej členmi sú aj vyššie uvedené štáty, ktoré ich aj napriek už spomínanému podpisu (prípadne aj následnej ratifikácii), nedodržiavajú. Výsledkom bude aj snaha poskytnúť návrh ďalšieho postupu, ktorý by smeroval k zvýšenej miere dodržiavania občianskych práv v daných štátoch.

1. Študentka: **Lucia Palkechová**

Názov:

**Dodržiavanie práv žien z pohľadu niektorých medzinárodných orgánov a organizácií**

**Observence of Women's Rights From the Perspective of Certain International Bodies and Organizations**

Anotácia:

Cieľom tejto práce je porovnávanie/komparácia dodržiavania práv žien hlavne z pohľadu viacerých subjektov medzinárodného práva a to konkrétne/hlavne kvázi-súdneho orgánu, teda Výboru pre odstránenie diskriminácie žien založeného na základe Dohovoru o odstránení všetkých foriem diskriminácie žien Organizáciou spojených národov, medzinárodnej mimovládnej organizácie Amnesty International a Ministerstva zahraničných vecí Spojených štátov amerických. Komparácia sa bude týkať dodržiavania konkrétne určených práv žien vo vybraných štátoch tak, aby tieto reprezentovali základné typy práv a spoločností a boli aj regionálne zastúpené.

1. Študentka: **Ema Práznovská**

Názov:

**Komparácia aplikácie práva žien na vzdelanie vo vybraných štátoch sveta**

**Comparison of the Application of Women's Right to Education in Selected Countries of the World**

Anotácia:

Táto bakalárska práca sa sústredí na analýzu medzinárodnoprávnej úpravy práva žien na vzdelanie a následnú komparáciu jeho aplikácie vo vybraných štátoch sveta. Dôraz bude kladený na skúmanie článku 28 Dohovoru o právach dieťaťa a článku 10 Dohovoru o odstránení všetkých foriem diskriminácie žien, ktoré deklarujú právo na vzdelanie pre všetkých bez rozdielu. Výber jednotlivých štátov bude tvoriť reprezentatívna vzorka štátov, ktoré buď odlišne upravujú právo žien na vzdelanie od medzinárodných štandardov, alebo ich aplikácia tohto práva nie je v súlade s medzinárodnou praxou a ich záväzkami. Medzi dôvody, pri ktorých sa táto aplikácia práva odchyľuje od medzinárodnej praxe je napríklad rozdielny postoj štátov z pohľadu náboženstva, vojnová činnosť či iné problémy, ktoré budú predmetom skúmania tejto práce.

1. Študentka : **Miroslava Walaská**

Názov:

**Regionálna úprava práv žien**

**Regional Regulation of Women’s Rights**

Anotácia

Cieľom bakalárskej práce bude komparácia medzinárodnoprávnej úpravy práv žien v regiónov Afrika, Ázia, Amerika a Európa. Komparované budú základné dokumenty o ľudských právach ako aj  právach žien, ktoré tvoria regionálnu úpravu tejto otázky.

**Diplomové práce:**

1. Študent : **Ernest Mészáros**

Názov:

**Čínska republika (Taiwan) z pohľadu medzinárodného práva verejného**

**The Republic of China (Taiwan) from the Perspective of International Public Law**

Anotácia

Cieľom diplomovej práce je analýza postavenia Čínskej republiky (Taiwan) v medzinárodnom spoločenstve z pohľadu medzinárodného práva verejného a medzinárodných vzťahov. Diplomová práca sa zameria na tri základné oblastí skúmania. Prvá časť sa bude zaoberať otázkou vzniku a súčasného postavenia Čínskej republiky (Taiwan) v medzinárodnom spoločenstve. Druhá časť by mala analyzovať vzájomný vzťah Čínskej republiky (Taiwan) a Čínskej ľudovej republiky. Tretia oblasť záujmu sa sústredí na niektoré aspekty diplomatických stykov Čínskej republiky (Taiwan) s vybranými štátmi ako aj so Slovenskou republikou. Práca sa zameria najmä na otázky vzniku a zániku štátu, postavenia vlády, územných nárokov, medzinárodnej bezpečnosti a mieru ako aj diplomatických vzťahov.

1. Študentka: **Pavla Adamcová**

Názov:

**Efektivita súdneho procesu pred medzinárodnými súdnymi orgánmi**

**Efficiency of Judicial Proceedings at International Judicial Bodies**

Anotácia

Efektivitu súdneho procesumôžeme rozdeliť na dve roviny. Prvá rovina sa zameriava na skúmanie samostatných procesných postupov pred jednotlivými medzinárodnými súdnymi orgánmi. Cieľom práce bude analýza vývoja procesnoprávnej úpravy ako aj jej súčasná podoba využívaná Medzinárodným trestným súdom v Haagu a jej komparácia s procesným postupom pred inými medzinárodnými tribunálmi. Druhá rovina práce sa bude venovať analýze a komparácii procesných práv účastníkov konania resp. obžalovaných.

1. Študentka: **Laura Anna Havaldová**

Názov:

**Postavenie a práva žien v činnosti OSN**

**The Status and Rights of Women in the UN Activities**

Anotácia

Cieľom diplomovej práce je vymedziť postavenie a práva žien v činnosti OSN. Prvá časť práce sa sústredí na analýzu medzinárodnoprávnych dokumentov prijatých na pôde OSN, ktoré upravujú práva žien v rôznych oblastiach ako napr. obchodovanie s ľuďmi, zvlášť so ženami a deťmi, odstránenie diskriminácie žien, politické práva žien, odstránenie násilia voči ženám a pod. Druhá časť diplomovej práce bude venovaná postaveniu žien v rámci samotnej OSN, ktorej súčasťou bude samostatný výskum, ktorého úlohou bude zistiť zastúpenie žien v štruktúrach OSN, pričom dôraz bude kladený na zastúpenie žien v šiestich hlavných orgánoch OSN ako aj následná analýza záverov výskumu. Súčasťou bude aj kapitola venovaná analýze prínosu orgánu OSN s názvom OSN ženy v úlohe posilňovania postavenia žien vo svete.

1. Študent: **Samuel Titka**

Názov:

**Medzery vo Viedenskom dohovore o diplomatických stykoch**

**Gaps in the Vienna Convention on Diplomatic Relations**

Anotácia:

Hoci sa na prvý pohľad zdá, že problematika diplomatických stykov je úplne kontrolovaná nástrojmi a jurisdikciou medzinárodného práva, aplikačná prax ukazuje aj na prípady, kedy tomu tak celkom nie je. Môže to byť spôsobené tým, že tento rok uplynulo už 60 rokov od prijatia Viedenského dohovoru o diplomatických stykoch. Tento časový horizont spôsobuje viaceré kritické otázky pri aplikácií Viedenského dohovoru, ktorý už nereflektuje aktuálne problémy. Cieľom práce je tieto medzery identifikovať a priniesť návrhy *de lege ferenda*, ktoré by mohli viesť k potenciálnemu prijatiu dodatku k Viedenskému dohovoru